А праз год і адзін месяц Тамара атрымала павестку з райваенкамата на спецзборы. 26 мая 1987 года “гродзенскі прызыў” аўтобусам накіравалі ў Хойніцкі раён. Непадалёку ад райцэнтра, у пасёлку Рудакова быў разгорнуты медсанбат, у якім аказвалі медыцынскую дапамогу ліквідатарам катастрофы, ваеннаслужачым тэрміновай службы і прызваным з запасу. У ліку медперсаналу была і сяржант, старшая медсястра хірургічнага аддзялення Тамара Сульжыц (зараз Пятрушка).